SET ปิดเช้าพุ่ง 13 จุด รับแรงหนุนหุ้น “พลังงาน – บิ๊กแคป” ลุ้นบ่ายไปต่อ แนวต้าน 1,596
SET ปิดเช้าพุ่ง 13 จุด รับแรงหนุนหุ้น “พลังงาน – บิ๊กแคป” ลุ้นบ่ายวิ่งต่อ พร้อมให้แนวรับ 1,585 จุด ส่วนแนวต้าน 1,596-1,600 จุด 
6 ก.ค. 2564

ด้านนักวิเคราะห์ กล่าวว่า ตลาดหุ้นไทยเช้านี้รีบาวด์ได้หลังตลาดเซไปเมื่อสัปดาห์ที่แล้ว ขณะที่ Sentiment ตลาดในภูมิภาคเอเชียไม่ได้แย่ ภาพรวมยังเป็นบวกส่วนใหญ่ มีเพียงตลาดหุ้นจีน, ฮ่องกง และฟิลิปปินส์ ที่ปรับตัวลงราว 0.4% ส่วนตลาดบ้านเราฟื้นตัวทางเทคนิคหลังจากปรับตัวลงไปค่อนข้างมาก
ทั้งนี้ สถานการณ์การแพร่ระบาดไวรัสโควิด-19 ในประเทศดูดีขึ้นเล็กน้อย จากจำนวนผู้ติดเชื้อโควิดชะลอการเพิ่มขึ้น และจำนวนผู้หายแล้วกลับบ้านก็มีเพิ่มขึ้น ซึ่งการล็อกดาวน์แคมป์คนงาน และร้านอาหาร ก็ทำให้จำนวนผู้ติดเชื้อในกทม.ลดลง แต่จำนนผู้ติดเชื้อมีเพิ่มขึ้นในต่างจังหวัด ส่งผลให้หุ้นในกลุ่มห้างสรรพสินค้า และกลุ่มค้าปลีก ปรับตัวขึ้นมาได้ และกลุ่มพลังงานก็ปรับตัวขึ้นตามราคาน้ำมัน ส่วนกลุ่มอิเล็กทรอนิสก์ก็ปรับขึ้นจากการคาดการณ์ผลการดำเนินงานจะออกมาดี
อย่างไรก็ดี ยังต้องติดตามสถานการณ์การแพร่ระบาดไวรัสโควิด-19 ในประเทศอย่างใกล้ชิด และบ่ายนี้ก็ให้ติดตามการประชุมคณะรัฐมนตรี (ครม.) จะมีประเด็นความช่วยเหลือผู้ได้รับผลกระทบจากการแพร่ระบาดโควิดอย่างไรบ้าง ส่วนปัจจัยต่างประเทศให้ติดตามคณะกรรมการกำหนดนโยบายการเงินของธนาคารกลางสหรัฐ (FOMC) จะเปิดเผยรายงานการประชุมของวันที่ 15-16 มิ.ย.
แนวโน้มการลงทุนในช่วงบ่ายนี้ คาดตลาดฯคงจะยังเคลื่อนไหวในแดนบวกได้ จากภาพรวมหุ้นขนาดใหญ่เริ่มมีแรงซื้อกลับเข้ามา และคาดว่ากลุ่มพลังงานจะยังขึ้นนำตลาดฯ พร้อมให้แนวรับ 1,585 จุด ส่วนแนวต้าน 1,596-1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CBG มูลค่าการซื้อขาย 1,729.66 ล้านบาท ปิดที่ 153.50 บาท เพิ่มขึ้น 10.00 บาท
PTTEP มูลค่าการซื้อขาย 1,273.97 ล้านบาท ปิดที่ 121.00 บาท เพิ่มขึ้น  2.00 บาท
COTTO มูลค่าการซื้อขาย 1,101.35 ล้านบาท ปิดที่ 2.86 บาท เพิ่มขึ้น  0.04 บาท
KBANK มูลค่าการซื้อขาย 944.26 ล้านบาท ปิดที่ 118.00 บาท เพิ่มขึ้น  1.50 บาท
BANPU มูลค่าการซื้อขาย 854.64 ล้านบาท ปิดที่ 13.50 บาท เพิ่มขึ้น  0.10 บาท